Game Boy

Game Boy () – bendrovės „Nintendo“ sukurta 8 bitų delninė žaidimų konsolė. Japonijoje pasirodė 1989 m. balandžio 21 d., Šiaurės Amerikoje – 1989 m. ir Europoje – 1990 m. Tai pirmoji konsolė iš Game Boy gaminių serijos, suprojektuota Gunpei Yokoi ir „Nintendo“ mokslinių tyrimų ir plėtros personalo, kurie taip pat suprojektavo Game & Watch delninę konsolę bei keletą Nintendo Entertainment System video žaidimų.  Nuo 1993 m. „Interpons“ tiekia „Nintendo“ gaminius (NES, SNES, „Game Boy“) Baltijos šalyse, tačiau vietinė spauda šiuos gaminius apibūdino kaip per brangius paprastam piliečiui.

Nors jos gyvavimo laikotarpiu buvo išleista pažangesnių delninių konsolių,  Game Boy paklausa nesumenko. Game Boy ir Game Boy Color parduota per 118 mln. vienetų.

 Techniniai duomenys 
 Matmenys: 90 mm x 148 mm x 32 mm
 Procesorius: 8-bit Sharp LR35902, 4,19 MHz (panašus į Intel 8080)
 Atmintis (RAM): 8 kB S-RAM (gali būti išplėsta iki 32 kB)
 Vaizdo atmintis: 8 kB 
 ROM: On-CPU-Die 256 baitų pradinė įkeltis; 256 kb, 512 kb, 1 Mb, 2 Mb, 4 Mb ir 8 Mb žaidimų kasetės
 Garso sistema: 2 kvadratiniai bangų generatoriai, 1 PCM 4 bitų bangų imties kanalas, 1 triukšmo generatorius, 1 garso įvestis iš kasetės. Turi tik vieną garsiakalbį; palaiko stereofoninį garsą. Ekranas: Atspindintis 2,6 colių (66 mm) STN LCD; 160 × 144 pikselių raiška
 Kadravimo dažnis: apie 59,7 kadrų per sekundę paprastame Game Boy, 61,1 – Super Game Boy
 Spalvų paletė: 2 bitų
 Jungtys: galima pajungti 2 Game Boy per integruotas jungtis, arba iki 4, panaudojus DMG-07 4 jungiklį
 Maitinimo šaltinis: 6 V, 0,7 W (4 AA baterijų veikimo trukmė – ~15 val.)

 Game Boy žaidimai 
Populiariausių Game Boy žaidimų sąrašas (Pastaba. Duomenys ne pilnai patikrinami)www.vgchartz.com, tikrinta 2016 04 05:
 „Pokemon Red / Pokemon Blue“ (išplatintas 31,37 mln. kopijų tiražu, priklauso „Pokemon“ serijai)
 „Tetris“ (30,26 mln.)
 „Pokemon Gold / Pokemon Silver “ (23,10 mln., „Pokemon“)
 „Super Mario Land“ (18,14 mln., „Super Mario“)
 „Pokemon Yellow: Special Pikachu Edition“ (14,64 mln., „Pokemon“)
 „Super Mario Land 2: 6 Golden Coins“ (11,18 mln., „Super Mario“)
 „Pokemon Crystal“ (6,39 mln., „Pokemon“)
 „Dr. Mario“ (5,34 mln., „Mario“)
 „Pokemon Pinball“ (5,31 mln., „Pokemon“)
 „Super Mario Land 3: Wario Land“ (5,19 mln., „Wario“)

 Šaltiniai 

 Nuorodos 

 Oficiali svetainė 
Game Boy Atviro katalogo projekto portale 

Kategorija:Delninės žaidimų konsolės